เส้น EMA 200 กำหนดชะตาตลาดหุ้นไทย อย่างไร
ขั้นตอนที่ 1 …เปิดกราฟ SET ขึ้นมา
ขั้นตอนที่ 2 …เลือก time frame “WEEK” หรือ 1 แท่งเทียนมีค่าเท่ากับ 1 สัปดาห์นั่นเอง
ขั้นตอนที่ 3 …เลือกเส้น EMA  200 น่ะ 

…ทำไมต้อง EMA  200 ? ทางทฤษฏี ไม่ทราบละเอียดมาก แต่ในทางปฏิบัติแล้วเส้น ema 200 หรือเส้นค่าเฉลี่ย 200 นั้น แทบจะเป็นเส้นที่บ่งบอกการกลับตัวครั้งใหญ่ของหุ้นรวมไปถึงดัชนี  ใครมีเวลาว่าง ก็ลองเอาเส้น ema 200 นี้ไปใช้กับหุ้นดูย้อนหลัง แล้วจะพอมองเห็นภาพได้ชัดเจนมากขึ้น

ขั้นตอนที่ 4 …ให้สังเกตการเคลื่อนไหวของดัชนี SET ตั้งแต่ปี 1991 ถึงปี 2015 (ปัจจุบันนั่นเอง)

สังเกตอะไรบ้างมั๊ย ….??

ทำวงกลมสีแดงไว้หลายๆอัน  อันนี้คือจุดที่ดัชนีทีการทดสอบบริเวณเส้น ema 200
ซึ่งทุกครั้งที่มีการทดสอบ  ถ้าดัชนียังอยู่ใน trend ไม่ว่าจะขาขึ้นหรือขาลง เมื่อทดสอบเส้น ema 200 แล้ว ดัชนีมักจะทดสอบ แต่ไม่เบรกเส้น ema 200

แต่หากมีการ เบรกเส้น ema 200 เมื่อไหร่ แล้วมีการดึงกลับของดัชนีแต่ไม่สามารถไปยืนเหนือเส้น ema 200 ได้แล้วหล่ะก็ 

ถ้ามาดูสถานการณ์ปัจจุบันนี้แล้วนั้น….ดัชนี SET ยังยืนเหนือเส้น EMA 200 ในกราฟ week ได้อยู่ 
แต่..สิ่งที่น่าห่วงนิดนึงคือ ดัชนีได้หลุดเส้น  trend line สำคัญ (เส้นประสีเหลือง) ที่บริเวณ 1465 จุด เรียบร้อยแล้ว

ทำไมถึงเป็นเส้นที่มีนัยยะสำคัญ…จากกราฟจะเห็นได้ว่า เมื่อปี 2012, ต้นปี 2014 และ ปลายปี 2014 นั้น ดัชนีได้ย่อลงมาทดสอบเส้น ema 200 แล้วไม่หลุด พร้อมกับการเด้งตัวของดัชนีที่ค่อนข้างแรง

แต่เมื่อต้นเดือนสิงหาคม 2558 ที่ผ่านมา…เส้น trend line นี้ โดนเบรกหลุดลงมาเรียบร้อย

ผมขอวางสมมติฐานไว้สองกรณี 

ตลาดน่าจะเป็นขาขึ้นรอบใหม่ได้ ก็ต่อเมื่อดัชนียืนเหนือ ema 200 แล้วเด้งกลับไปยืนเหนือเส้น trend line (เส้นประสีเหลือง) ได้อีกครั้ง
หาก week ไหนที่ SET ปิดต่ำกว่าเส้น ema 200 ผมจะถือว่าตลาดหุ้นไทยกำลังเป็น “ขาลงเต็มตัว” ยิ่งหากมีการทำ new low ต่ำกว่า 1300 จุดได้อีกครั้ง ยิ่งอันตราย 
ส่วนตลาดหุ้นตอนนี้…คงเป็นช่วงเก็งงบกำไรขาดทุนไตรมาส 3 กันอยู่ หลังวันที่ 15 พ.ย. 2558 นี้ คาดว่าทิศทางตลาดหุ้นรวมไปถึงหุ้นรายตัว คงชัดเจนมากยิ่งขึ้น
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน